Държавен вестник, бр. 1, 2012 г., стр. 144

СТР.  144	
Д Ъ Р Ж А В Е Н  В Е С Т Н И К 	
БРОЙ  1
ЗАПОВЕД № ЗМФ-1721
от 28 декември 2011 г.
На основание чл. 3, 14, 54 и 61н от Закона за 
местните данъци и такси утвърждавам следните 
промени в образците на данъчни декларации по 
Закона за местните данъци и такси:
1. В образеца на декларация по чл. 14 ЗМДТ 
за облагане с данък върху недвижимите имоти, 
утвърден със Заповед № ЗМФ-730 от 23.06.2011 г. 
на министъра на финансите, се правят следните 
допълнения:
а) в част І, т. 6 „Ползватели“, след думата 
„Ползватели“ (изречение първо) се добавя „или 
концесионери“, а в изречение второ след думите 
„право на ползване“ се добавя „или право на 
концесия“; 
б) в част І (продължение), т. 7 „Земя“, подточка 
7.1, след думата „ползвател “ се добавя: „дата 
на придобиване/учредяване право на ползване  
дата на промяна на обстоятелство “.
2. В образеца на декларация по чл. 54, ал. 1 
ЗМДТ за притежаван лек автомобил, утвърден със 
Заповед № ЗМФ-172 от 24.02.2009 г. на министъра 
на финансите, на стр. 1 думите „до 31 март и до 
30 септември на годината, за която е дължим. На 
предплатилите в първия срок за цялата година се 
прави отстъпка от 5 на сто.“ се заменят с „от 1 
март до 30 юни и до 30 октомври на годината, за 
която е дължим, освен ако в закона е предвиден 
друг срок за съответната година. На предплати-
лите от 1 март до 30 април за цялата година се 
прави отстъпка от 5 %.“ 
3. В образеца на декларация по чл. 54, ал. 1 
ЗМДТ за притежавано пътно превозно средство, без 
леки автомобили, утвърден със Заповед № ЗМФ-
1437 от 23.12.2005 г. на министъра на финансите, 
на стр. 1 думите „до 31 март и до 30 септември на 
годината, за която е дължим. На предплатилите в 
първия срок за цялата година се прави отстъпка 
от 5 на сто.“ се заменят с „от 1 март до 30 юни и 
до 30 октомври на годината, за която е дължим, 
освен ако в закона е предвиден друг срок за съ-
ответната година. На предплатилите от 1 март до 
30 април за цялата година се прави отстъпка от 
5 %.“ Изреченията „Първата вноска на данъка за 
2006 г. се заплаща в срок от 1 март до 30 април. 
Предплатилите в този срок за цялата година 
ползват 5 % отстъпка.“ се заличават.
4. В образеца на декларация по чл. 54, ал. 1 
ЗМДТ за притежавано плавателно средство, ут-
върден със Заповед № ЗМФ-1437 от 23.12.2005 г. 
на министъра на финансите, на стр. 1 думите „до 
31 март и до 30 септември на годината, за която 
е дължим. На предплатилите в първия срок за 
цялата година се прави отстъпка 5 на сто.“ се за-
менят с „от 1 март до 30 юни и до 30 октомври на 
годината, за която е дължим, освен ако в закона 
е предвиден друг срок за съответната година. На 
предплатилите от 1 март до 30 април за цялата 
година се прави отстъпка от 5 %.“ Изреченията 
„Първата вноска на данъка върху превозните 
средства за 2006 г. се заплаща в срок от 1 март 
до 30 април. Предплатилите в този срок за цялата 
година ползват отстъпка от 5 %.“ се заличават. 
5. В образеца на декларация по чл. 54, ал. 1 
ЗМДТ за притежавано въздухоплавателно сред-
ство, утвърден със Заповед № ЗМФ-1437 от 
23.12.2005 г. на министъра на финансите, на 
стр. 1 думите „до 31 март и до 30 септември на 
годината, за която е дължим. На предплатилите 
в първия срок за цялата година се прави от-
стъпка от 5 на сто.“ се заменят с „от 1 март до 
30 юни и до 30 октомври на годината, за която 
е дължим, освен ако в закона е предвиден друг 
срок за съответната година. На предплатилите 
от 1 март до 30 април за цялата година се прави 
отстъпка от 5 %.“ Изреченията „Първата вноска 
на данъка за 2006 г. се заплаща в срок от 1 март 
до 30 април. Предплатилите в този срок за цялата 
година ползват 5 % отстъпка.“ се заличават.
6. В образеца на декларация по чл. 61н ЗМДТ за 
облагане с патентен данък, утвърден със Заповед 
№ МФ-2025 от 17 декември 2008 г. на министъра 
на финансите, в „Указанията за подаване и по-
пълване на декларацията“, стр. 8, в т. 2 на раздела 
„Какви данъчни облекчения можете да ползвате“ 
след думите „с най-висок размер“ се добавя след-
ното изречение: „За ползване на облекчението е 
необходимо дейностите да се извършват с „личен 
труд“, т.е. без да се наемат работници.“
Министър: С. Дянков
13640
3. – Община Брезник, дирекция „ТСУ“, на 
основание чл. 128, ал. 2 ЗУТ съобщава на заин-
тересованите страни, че във връзка с Решение 
№ 466 от 21.04.2011 г. на Общинския съвет – гр. 
Брезник, е изработен и внесен за приемане и 
одобрение проект за изменение на ПУП – ПУР 
(подробен устройствен план – план за улична 
регулация) на улица с о.т. 53-52-51-45-44, като се 
изменя ширината є от 12 м на 8 м, и на улица с 
о.т. 44-74, като се изменя ширината є от 8 м на 
6 м, при което се променя и уличната регулаци-
онна линия на прилежащи УПИ в кв. 14, 16, 18, 
19 и 21 по регулационния план на с. Муртинци, 
община Брезник. Изработеният проект за из-
менение на ПУП – ПУР се намира в дирекция 
„ТСУ“ при Община Брезник и може да бъде 
прегледан всеки присъствен ден. Недоволните 
страни в едномесечен срок от обнародването в 
„Държавен вестник“ могат да направят писмени 
възражения, предложения и искания по проекта 
до общинската администрация – гр. Брезник, на 
основание чл. 128, ал. 5 ЗУТ.
13382
Адрес на редакцията: 1169 София, пл. Княз Александър I № 1, тел. 939-35-17, тел./факс 986-10-76, 
e-mail: DVest@parliament.bg, DVRed@parliament.bg. 
Електронна страница на „Държавен вестник“: http://dv.parliament.bg 
IBAN номерът на банковата сметка на „Държавен вестник“ е:
BG10BNBG96613100170401, BIC на БНБ – BNBGBGSD
Печат: ИПК „Родина“ – АД, София 1784, бул. Цариградско шосе 113А
ДЪРЖАВЕН ВЕСТНИК
ISSN 0205 – 0900